Diari Oficial de la Generalitat Valenciana


Sumari del DOGV 2916, del 27-01-1997 (1997/830250)

RESOLUCIÓ de 12 de desembre de 1996, del conseller d'Obres Públiques, Urbanisme i Transports, per la qual s'esmena l'error material advertit en el plànol C-36 d'estructura urbana, del Pla General d'Ordenació Urbana de València, sobre la unitat d'execució X de l'antic PERI 12.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2916

Data del DOGV
:   27-01-1997

Secció del DOGV
:   ALTRES DISPOSICIONS

Número del document
:   1997/830250


Data del document
:   12-12-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 12 de desembre de 1996, del conseller d'Obres Públiques, Urbanisme i Transports, per la qual s'esmena l'error material advertit en el plànol C-36 d'estructura urbana, del Pla General d'Ordenació Urbana de València, sobre la unitat d'execució X de l'antic PERI 12.  
Vist l'expedient relatiu a la correcció d'un error del Pla General d'Ordenació Urbana de València en la unitat d'execució X de l'antic PERI 12. I, de conformitat amb els següents,  
Antecedents de fet  
Primer  
La correcció de l'error ha estat aprovada pel ple de l'Ajuntament de València, en la sessió del dia 27 de setembre de 1996.  
Segon  
El projecte consta de plànols d'ordenació vigents i plànols d'ordenació corregits.  
Tercer  
València té un Pla General d'Ordenació Urbana que va ser aprovat definitivament per Resolució de 28 de desembre de 1988, del conseller d'Obres Públiques, Urbanisme i Transports.  
Quart  
La Comissió Territorial d'Urbanisme de València, reunida en la sessió de 27 de novembre de 1996, va emetre un informe favorable sobre l'aprovació definitiva d'aquest expedient.  
Fonaments de dret  
Primer  
Respecte del procediment s'han complert les prescripcions legalment establertes per a corregir els errors materials d'aquesta mena. En aquest sentit, les administracions públiques poden rectificar en qualsevol moment, d'ofici o a instància dels interessats, els errors materials, de fet o aritmètics que hi haja en els seus actes, de conformitat amb el que estableix l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Així mateix, s'han sol·licitat els diferents informes preceptius.  
Segon  
Pel que fa al fons de l'assumpte, el Pla General de València va assumir l'edificabilitat corresponent a la unitat d'execució X de l'antic PERI 12. En el document aprovat inicialment l'esmentada edificabilitat es distribuïa en una torre de 15 plantes i un bloc lineal de 10 plantes. En el període d'informació pública es va presentar una al·legació que proposava augmentar l'alçada de la torre de 15 a 20 plantes. En l'estudi de les al·legacions, es va decidir "accedir-hi parcialment i es va establir una torre de 20 plantes i 25 per 25. Es va retallar aquest augment de volum i d'edificabilitat en la construcció de la part posterior, però no de la profunditat, sinó de l'amplària del bloc i es va alinear amb aquesta la torre". Tanmateix, en la rectificació del plànol d'estructura urbana, sèrie C, full 36, es dibuixa una ordenació que no únicament retalla l'augment d'edificabilitat que comporta l'increment d'alçada de la torre, sinó que resulta una reducció addicional de 880 m2, límit respecte de la proposta aprovada inicialment.  
La proposta d'esmena consisteix a desplaçar lateralment una distància de 12 metres la línia que separa el bloc lineal de 10 plantes de l'edificació únicament en la planta baixa, de manera que es recupera l'edificabilitat assumida pel Pla General corresponent a la unitat d'execució X de l'antic PERI 12.  
La comparació d'edificabilitat es resumeix en el quadre següent:  
El mateix Ajuntament de València considera -i ho justifica suficientment- que s'ha comès un error material en el plànol C-36 d'estructura urbana del Pla General. De manera que advertit aquest error, cal esmenar-lo.  
Tercer  
El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels plans generals -i les seues modificacions- de municipis de més de 50.000 habitants, de conformitat amb el que disposa l'article 38.3 de la Llei Reguladora de l'Activitat Urbanística, en relació amb l'article 6 del Reglament dels Òrgans Urbanístics de la Generalitat Valenciana.  
Vistos els preceptes legals esmentats i la resta de normativa aplicable, d'acord amb l'informe de la Comissió Territorial d'Urbanisme de València, resolc:  
Esmenar l'error material advertit en el plànol C-36 d'estructura urbana del Pla General d'Ordenació Urbana de València, sobre la unitat d'execució X de l'antic PERI 12.  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana. Amb aquesta publicació no en cal la notificació individualitzada.  
Contra aquesta resolució, que exhaureix la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des del dia de la notificació o publicació d'aquesta.  
Per a la interposició del recurs esmentat és requisit imprescindible que, prèviament, el recurrent en comunique a aquest òrgan la interposició, de conformitat amb el que estableixen els articles 57.2.f) i 58 de la Llei Reguladora de la Jurisdicció Contenciosa Administrativa, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que es puga interposar qualsevol altre recurs que s'estime oportú.  
València, 12 de desembre de 1996.- El conseller d'Obres Públiques, Urbanisme i Transports: Luis Fernando Cartagena Travesedo.